
Diolch am eich cais am wybodaeth. Gweler ein hymateb isod.

Cais ac ymateb:

Rwy'n ysgrifennu i ofyn am wybodaeth o dan Ddeddf Rhyddid Gwybodaeth 2000 ynghylch darparu asesiadau diagnostig awtistiaeth trwy gyfrwng y Gymraeg o fewn eich Bwrdd Iechyd, BIP Bae Abertawe.
A allech chi ddarparu'r wybodaeth ganlynol os gwelwch yn dda:
1. A yw eich Bwrdd Iechyd yn cynnig asesiadau diagnostig awtistiaeth drwy gyfrwng y Gymraeg ar hyn o bryd?
Ydy  

1. Os oes asesiadau cyfrwng Cymraeg ar gael:
· Faint o glinigwyr sy'n siarad Cymraeg sy'n ymwneud â chynnal yr asesiadau hyn ar hyn o bryd?
Ar hyn o bryd nid oes gennym unrhyw glinigwyr sy'n siarad Cymraeg o fewn y gwasanaeth. Fodd bynnag, mae gan Wasanaethau Awtistiaeth Integredig (IAS) eraill glinigwyr sy'n siarad Cymraeg. Mae cytundeb rhwng y Gwasanaeth Awtistiaeth Integredig, os gwneir cais, ein bod yn trefnu i'r unigolyn gael ei weld gan glinigwr sy'n siarad Cymraeg o wasanaeth arall fel nad yw eu hamser aros yn cael ei effeithio. 

Yn gyfnewid, rydym yn derbyn nifer cyfatebol o unigolion o'u rhestr aros i gydbwyso amser clinigwyr.


· A gynhelir asesiadau’n uniongyrchol yn y Gymraeg neu drwy ddefnyddio cyfieithwyr/gwasanaethau cyfieithu?
Ydyn, cânt eu cynnal yn uniongyrchol yn y Gymraeg.

1. Rhowch yr amser aros cyfartalog cyfredol ar gyfer:
· Asesiadau diagnostig awtistiaeth cyfrwng Saesneg
· Asesiadau diagnostig awtistiaeth cyfrwng Cymraeg
Nid oes gwahaniaeth p'un a yw'n cael ei ddarparu yn y Gymraeg, yn Saesneg neu mewn unrhyw iaith arall.  Mae pobl sy'n cael eu hasesu ar hyn o bryd wedi aros 41 mis am asesiad diagnostig ffurfiol.

1. Yn ystod y tair blynedd ariannol ddiwethaf, faint o gleifion sydd wedi gofyn am asesiadau diagnostig awtistiaeth drwy gyfrwng y Gymraeg?
Dim.

1. Yn ystod y tair blynedd ariannol ddiwethaf, faint o asesiadau diagnostig awtistiaeth cyfrwng Cymraeg sydd wedi'u cwblhau?
Dim. 

1. A oes gan y Bwrdd Iechyd unrhyw bolisi, strategaeth, cynllun gweithredu neu dargedau cyfredol sy'n ymwneud â chynyddu argaeledd gwasanaethau asesu niwroddatblygiadol neu awtistiaeth cyfrwng Cymraeg?
Dim byd penodol i awtistiaeth. Gweler yma ein cynlluniau gweithredu ar gyfer cynyddu ein gallu i gynnig ymgynghoriadau clinigol yn y Gymraeg, er nad yw hyn yn cyfeirio at awtistiaeth yn benodol, mae'n cyfeirio at gynlluniau gweithredu ar gyfer Therapi Iaith a Lleferydd a gwasanaethau Iechyd Meddwl ac Anabledd Dysgu -  FINAL Accessing Healthcare in Welsh - 5 Year Implementation Plan.docx 

1. Darparwch gopïau o unrhyw bolisïau perthnasol, dogfennau canllaw mewnol, asesiadau effaith cydraddoldeb, adroddiadau cydymffurfio â'r iaith Gymraeg, neu gynlluniau strategol sy'n ymwneud â gwasanaethau awtistiaeth neu niwroddatblygiadol cyfrwng Cymraeg.
Amherthnasol.

Gobeithio bod yr wybodaeth hon yn ddefnyddiol. Os oes angen unrhyw beth pellach arnoch, cysylltwch â ni yma BIPBA.RhyddidGwybodaeth@wales.nhs.uk.
O dan delerau polisi Rhyddid Gwybodaeth y Bwrdd Iechyd, mae gan unigolion sy'n ceisio mynediad at wybodaeth gofnodedig a gedwir gan y Bwrdd Iechyd hawl i ofyn am adolygiad mewnol o'r ffordd y mae eu ceisiadau wedi cael eu trin. Os hoffech gwyno am y ffordd y mae'r Bwrdd Iechyd wedi ymdrin â'ch cais, cysylltwch â mi'n uniongyrchol yn y cyfeiriad isod neu cofrestrwch eich cwyn drwy BIPBA.RhyddidGwybodaeth@wales.nhs.uk. 
Os byddwch yn parhau i fod yn anfodlon ar ôl yr Adolygiad Mewnol, mae gennych hefyd hawl i gyfeirio'r mater at y comisiynydd gwybodaeth yn Swyddfa'r Comisiynydd Gwybodaeth (Cymru), Ail Lawr, Tŷ Churchill, Ffordd Churchill, Caerdydd, CF10 2HH. Rhif Ffôn: 0330 414 6421  
Yr eiddoch yn gywir
[image: cid:image002.png@01D7E51B.D422D810]

Hazel Lloyd
Cyfarwyddwr Llywodraethu Corfforaethol

AI-generated content may be incorrect.]Rydym yn croesawu gohebiaeth yn y Gymraeg neu'r Saesneg. Atebir gohebiaeth Gymraeg yn y Gymraeg, ac ni fydd hyn yn arwain at oedi.
We welcome correspondence in Welsh or English. Welsh language correspondence will be replied to in Welsh, and this will not lead to a delay.

